JHB-ongeluk: 1 dood, 2 kritiek ná motor rolŉ Man in sy 30’s is Woensdag dood en twee persone is beseer nadat die motor waarin hulle gery het in Midvaal, suid van Johannesburg, gerol het. Foto: @Of_the_South / Twitter ŉ Man in sy 30’s is Woensdag dood en twee persone is beseer nadat die motor waarin hulle gery het in Midvaal, suid van Johannesburg, gerol het. Russel Meiring, ŉ woordvoerder van ER24, het gesê die ongeluk het op die R59-pad plaasgevind. Die oorledene is uit die voertuig geslinger toe dit gerol het. Hy was reeds dood toe paramedici by die toneel opgedaag het. “Die ander twee mans was steeds in die voertuig se wrak gevind,” het Meiring gesê. “Hulle het kritieke beserings opgedoen. Hulle is deur paramedici uit die wrak verwyder voor hulle behandel is.” Een van die mans moes met ŉ helikopter na ŉ nabygeleë hospitaal geneem word. Die ander man is met ŉ ambulans vervoer. Die polisie ondersoek die oorsaak van die ongeluk.